Na temelju čl.9. i 41. Zakona o ugostiteljskog djelatnosti („Narodne novine“ br. 85/15,121/16,99/18,25/19,98/19,32/20,42/20,126/21),čl.6.Zakona o zaštiti od buke („Narodne novine“ br.30/09,55/13,153/13,41/16,114/18,14/21) i čl.39. Statuta Grada Dubrovnika („Službeni glasnik Grada Dubrovnika br.2/21), Gradsko vijeće Grada Dubrovnika na \_\_\_\_\_\_\_\_sjednici održanoj \_\_\_\_\_\_\_\_\_donijelo je

**O D L U K U**

**o izmjenama i dopunama Odluke o ugostiteljskoj**

**djelatnosti na području Grada Dubrovnika**

Članak 1.

U Odluci od ugostiteljskoj djelatnosti na području Grada Dubrovnika („Službeni glasnik Grada Dubrovnika“ br. 23/17,13/19 i 10/22) u članku 8. dodaje se novistavak 2. koji glasi:

Iznimno od stavka 1. ovog članka unutar Povijesne jezgre Grada Dubrovnika na zakupljenoj javnoj površini i otvorenom prostoru (npr. terase barova, restorana, itd) uz objekt registriran za obavljanje ugostiteljske djelatnosti:

- dopuštena je uporaba akustičnih uređaja bez pojačivača zvuka u vremenu od 18:00 do 23:30, a u razdoblju od 10. srpnja do 25. kolovoza od 18:00 do 00:30,

- nije dopuštena uporaba elektroakustičnih i akustičnih uređaja s pojačivačima zvuka.

Dosadašnji stavci 2., 3., 4. i 5. postaju stavci 3., 4., 5. i 6.

U članku 8. stavak 3. mijenja se i glasi:

Gradonačelnik može odlukom odobriti korištenje elektroakustičnih i akustičnih uređaja na zakupljenoj javnoj površini i otvorenom prostoru uz objekt registriran za obavljanje ugostiteljske djelatnostii izvan vremena utvrđenog u stavku 1. i 2. ovog članka za vrijeme održavanja manifestacija, sportskih događanja, koncerata, dočeka Nove godine i sl. koje su od značaja za Grad Dubrovnik.

U članku 8. stavak 4. iza riječi „djelatnosti“ dodaju se riječi: „ sukladno stavku 1. i 2. ovog članka“

U članku 8. stavak 5. iza riječi „iz stavka 1. “ dodaju se riječi: „ i stavka 2.“

U članku 8. stavak 6. iza riječi „elektroakustičnih“ dodaju se riječi: „ i akustičnih“, te iza riječi „iz stavka 1“ dodaju se riječi „ i iz stavka 2.“

Članak 2.

Članak 16. mijenja se i glasi:

Novčanom kaznom u iznosu 1.327,23 eura kaznit će se za prekršaj pravna osoba ako

* upotrebljava elektroakustične i akustične uređaje na zakupljenoj javnoj površini i otvorenom prostoru (npr. terase barova, restorana itd.) uz objekt registriran za obavljanje ugostiteljske djelatnosti od 23:30 do 18:00 sati, a u razdoblju od 10. srpnja do 25. kolovoza od 00:30 do 18:00 sati. (članak 8. stavak 1.),
* unutar Povijesne jezgre Grada Dubrovnika upotrebljava elektroakustične i akustične uređaje s pojačivačima zvuka na zakupljenoj javnoj površini i otvorenom prostoru (npr. terase barova, restorana itd.) uz objekt registriran za obavljanje ugostiteljske djelatnosti (članak 8. stavak 2.),
* unutar Povijesne jezgre Grada Dubrovnika upotrebljava akustične uređaje bez pojačivača zvuka na zakupljenoj javnoj površini i otvorenom prostoru (npr. terase barova, restorana itd.) uz objekt registriran za obavljanje ugostiteljske djelatnosti od 23:30 do 18:00 sati, a u razdoblju od 10. srpnja do 25. kolovoza od 00:30 do 18:00 sati. (članak 8. stavak 2.),
* izvodi glazbu uživo i/ili reproducira glazbu putem raznih glazbenih naprava na zakupljenoj javnoj površini i otvorenom prostoru (npr. terase barova, restorana, itd.) uz objekt registriran za obavljanje ugostiteljske djelatnosti bez prethodnog odobrenja ili protivno odobrenju Grada Dubrovnika  (članak 8. stavak 4.),
* prouzroči buku elektroaukustičkim i akustičnim uređajima i ostalim izvorima buke na otvorenom u objektima registriranim za obavljanje ugostiteljske djelatnosti koja prekoračuje najviše propisane dopuštene razine buke prema pravilniku kojim su propisane najviše dopuštene razine buke na otvorenom prostoru (čl.8.st. 6. Odluke),
* ne osigura da se u vremenu od 23:30 do 10:00 sati, a u razdoblju od 10. srpnja do 25. kolovoza od 00:30 do 10:00 sati glazba ne čuje izvan zatvorenog prostora ugostiteljskog objekta.“ (članak 9.)

Za prekršaje iz stavka 1. ovog članka kaznit će se odgovorna osoba u pravnoj osobi novčanom kaznom u iznosu 265,45 eura.

Za prekršaje iz stavka 1. ovog članka kaznit će se fizička osoba-obrtnik novčanom kaznom u iznosu 663,61 eura.

Članak 3.

Ova odluka stupa na snagu osmog dana od dana objave u „Službenom glasniku Grada Dubrovnika“.

Klasa:

Ur.broj:

Dubrovnik,